Usu dû prifissu custanti «CUN» davanti â «J» o davanti â «I»

Lu prifissu custanti sicilianu «CUN» havi lu significatu "nzèmmula" e veni dû prifissu latinu aquivalenti «COM» o «CUM». Lu prifissu sicilianu «CUN» currispunni direttamenti a li prifissi «CON» ca sunnu prisenti nta assai lingui occidintali.

Diffusioni

Pi scrìviri n sicilianu, ci sunnu spissu cchiù ortugrafìi ca ponnu cunvèniri. Pi lu casu di lu prifissu sicilianu «CUN» ca s'attrova davanti â «J» o davanti â «I», certiduni usaru nu modu di scrìviri funèticu cu lu prifissu etimologgicamenti illiggìttimu: «CUGN», mentri àutri usaru nu modu di scrìviri di tipu latinu cu lu prifissu custanti «CUN» ch'è etimologgicamenti cchiù liggìttimu. 

 Asempi 

 cuniugari e cugnugari
 cuniugatu e cugnugatu
 cuniugazzioni e cugnugazzioni 
 cuniugali e cugnugali 
 còniuggi e cògnuggi (-> casi spiciali unni lu prifissu è accintatu)
 cuniuggiu e cugnuggiu
 cunjuntura (o cuniuntura) e cugnuntura
 cunjunzioni (o cuniunzioni) cugnunzioni
 cunjùnciri (o cuniùnciri) e cugnùnciri
 cunjuntu (o cuniuntu) e cugnuntu
 cunjuntivu (o cuniuntivu) e cugnuntivu 
 cunjilari e cugnilari

ecc.

Rifirimenti ca ùsanu lu prifissu custanti «CUN» davanti a la «I» o «J» etimològgica

Rifirimenti ca ùsanu lu prifissu funèticu «CUGN»

Sicilianu standard usatu ntâ wikipedia

Una di li règuli funnamintali di la wikipedia siciliana è l'usu dî "prifissi custanti" ch'è n'elementu ndispinzàbbili pi l'unificazzioni di na lingua scritta, e pirchissu raccumannamu d'usari li furmi siciliani ca hannu lu prifissu custanti «CUN» davanti a la «I» o «J» etimològgica, ma nun cunzidiramu l'usu di lu prifissu funèticu «CUGN» comu n'erruri.

 Liami nterni 

Pàggina di discussioni -> lista dî palori equivalenti nta l'àutri lingui occidintali
Tavuledda dî prifissi custanti

Catigurìa:Lingua siciliana